**Lisa 1 – TÖÖVÕTULEPINGU PROJEKT**

Kadrina Vallavalitsus (registrikood 75007824), keda esindab vallavanem Kairit Pihlak (edaspidi Tellija) ja ………………., keda esindab ……………. (edaspidi Töövõtja), edaspidi nimetatult Pool või koos Pooled, sõlmisid töövõtulepingu (edaspidi Leping) alljärgnevas:

**1. Lepingu objekt**

1.1. Lepingu objektiks on Kadrina alevikus Raua tn 2 asuva jäätmejaama haldamine ajavahemikus **01. september 2022. a – 31. august 2027**. a vastavalt riigihanke nr 251390” Kadrina valla jäätmejaama haldamine” hankedokumentides toodud tingimustele ja …………………… poolt esitatud pakkumusele.

1.2. Leping reguleerib Kadrina alevikus Raua tn 2 asuva jäätmejaama haldaja (Töövõtja) ja Kadrina Vallavalitsuse (Tellija) kohustusi, õiguseid ja vastutust jäätmejaama haldamise üleandmisel Töövõtjale.

1.3. Pooled lähtuvad Lepingu täitmisel jäätmeseadusest ja teistest jäätmehooldust reguleerivatest õigusaktidest.

1.4. Lepingus loetlemata teenused lepitakse kokku Poolte vahel enne teenuse osutamist.

1.5 Lisa 2 toodud eterniiti võetakse vastu kuni kaks korda aastas eraldi poolte vahel kokku lepitud tingimustel ja korras.

**2. Lepingu dokumendid**

2.1 Lepingu dokumentideks on Lepingu tekst ning järgnevad dokumendid:

2.1.1 Riigihanke alusdokumendid (*kättesaadav eRHR-s*);

2.1.2 Töövõtja pakkumus koos kõigi lisadega k.a pakkumuse kohta esitatud täpsustavad küsimused-vastused (*kättesaadav eRHR-s*);

2.1.3 Isikuandmete kaitse kokkulepe (Lisa 3) (*kättesaadav eRHR-s*);

2.2. Lepingu dokumentideks muutuvad ka Lepingu täitmisel koostatavad muud dokumendid ning riigihangete seaduse kohaselt Poolte kokkuleppel sõlmitavad Lepingu muutmise kokkulepped.

2.3. Kõik Lepingu dokumendid täiendavad üksteist. Töövõtja on seotud kõikis dokumentides mainitud kohustustega.

**3. Nõuded tööle ja Töövõtjale**

3.1. Töövõtja kohustuseks on Kadrina alevikus Raua tn 2 asuva jäätmejaama töö korraldamine.

3.1. Töövõtja peab teostama Lepingu objektiks olevad tööd vastavuses Töövõtja majandus- ja

kutsetegevuses tunnustatud parimate tavade ja praktikaga ning tavaliselt seda liiki tööle omase kvaliteediga, lähtudes töö eesmärgist ja arvesse võttes Tellija eelistusi konkreetse töö suhtes.

3.2. Töövõtja peab omama kogu töövõtu perioodil asjakohaseid keskkonnalubasid (ohtlike jäätmete käitluslitsents, jäätmeluba), mis kehtivad Kadrina jäätmejaamas, asukohaga Raua tn 2, Kadrina.

3.3. Töövõtjal peab kogu teenuse osutamise perioodil olema sõlmitud vähemalt 20 000 euro suuruse summa ulatuses vastutuskindlustuse leping. Kui Töövõtja vastutuskindlustuse leping saab läbi enne Lepingu täitmise tähtpäeva, kohustub Töövõtja vastutuskindlustuse lepingut õigeaegselt uuendama ja esitama Tellijale selle koopia.

**4. Lepingu maksumus ja maksetingimused**

4.1. Teenuse osutamise kogumaksumus lepinguperioodil (haldusteenus koos jäätmete käitlemise ja transpordi kuluga) koos käibemaksuga on kokku .....eurot, sh käibemaks ...eurot.

Haldusteenuse kogumaksumus jaguneb järgmiselt:

4.1.1 Teenuse maksumus ajavahemikul 1. september 2022. aastal kuni 31. august 2023. aastal on ...eurot, millest käibemaks moodustab ... eurot;

4.1.2. Teenuse maksumus ajavahemikul 1. september 2023. aastal kuni 31. august 2024. aastal on ...eurot, millest käibemaks moodustab ... eurot;

4.1.3. Teenuse maksumus ajavahemikul 1. september 2024. aastal kuni 31. august 2025. aastal on ...eurot, millest käibemaks moodustab ... eurot;

4.1.4. Teenuse maksumus ajavahemikul 1. september 2025. aastal kuni 31. august 2026. aastal on ...eurot, millest käibemaks moodustab ... eurot;

4.1.5. Teenuse maksumus ajavahemikul 1. september 2026. aastal kuni 31. august 2027. aastal on ...eurot, millest käibemaks moodustab ... eurot.

4.2. Teenuse summa väljamaksmine toimub vastavalt pakkumuses esitatud aasta tasule iga kuu võrdsetes osades. Kui jäätmejaama haldamisleping jõustub hiljem kui 1. september 2022, siis alustatakse haldustasu maksmist vastavalt teenuse alustamise ajast ning nende kuude eest, mil teenust ei osutata, haldustasu ei maksta.

4.3. Jäätmejaamas vastuvõetud jäätmete käitlemiskulud koos veo- ja laadimistasuga kajastuvad teenuse maksumuses ja ei kuulu Hankija poolt eraldi tasustamisele.

4.4. Väljamaksed teostatakse Tellija esindaja poolt viseeritud arve alusel 15 tööpäeva jooksul arve esitamisest.

4.5. Tasumine punktis 5.1.2 loetlemata teenuste eest, mis lepitakse Poolte vahel täiendavalt kokku, tasutakse Tellija või elanike poolt täiendavalt, kusjuures Töövõtjal on kohustus korraldada täiendavad tööd Tellijale soodsaimatel tingimustel.

4.6. Jäätmeseaduses ja muude riiklike õigusaktidega kehtestatud tootjavastutusel olevate toodete/jäätmete vastuvõtt, vaheladustamine ja edasine käitlemine on Tellijale tasuta jäätmeseaduses ja pakendiseaduses ettenähtud osas ja ulatuses.

**5. Töövõtja kohustused**

**5.1. Töövõtja on kohustatud:**

5.1.1. osutama haldamisteenust vastavalt hankedokumentides ja lisades esitatud tingimustele ja nõuetele;

5.1.2. korraldada jäätmejaamas eelsorteeritud tootjavastutusel olevate toodete/jäätmete ja Kadrina valla elanikelt kodumajapidamistest ning Kadrina Vallavalitsuselt ja tema hallatavatelt allasutustelt ja/või valla osalusega äriühingutelt pärinevate järgmiste jäätmete tasuta vastuvõtmise, vaheladustamise, võimalusel taaskasutamise ja/või edasisisele käitlemisele suunamise:

5.1.2.1. paber ja kartong (20 01 01);

5.1.2.2. plastid (20 01 39);

5.1.2.3. metallid (20 01 40);

5.1.2.4. klaas (20 01 02);

5.1.2.5. pakendid (15 01), sealhulgas paber- ja kartongpakendid (15 01 01),

plastpakendid (15 01 02), metallpakendid (15 01 04), klaaspakendid (15 01 07);

5.1.2.6. puit (20 01 38, 17 02 01);

5.1.2.7. tekstiil (20 01 10, 20 01 11);

5.1.2.8. suurjäätmed – mööbel, aknaraamid, duššikabiinid jms (20 03 07). Vastu ei võeta lammutusjäätmeid ja muud ehitusprahti;

5.1.2.9. probleemtoodete jäätmed (20 01 21\*, 20 01 23\*, 20 01 34, 20 01 35\*, 20 01 36);

5.1.2.10. ohtlikud jäätmed (jäätmenimistu alajaotises 20 01 tärniga „\*” tähistatud jäätmed) ning olmes tekkinud ohtlikke aineid sisaldavad või nendega saastunud pakendid jäätmekoodiga 15 01 10\*;

5.1.2.11. värvi-, laki- ja lahustijäätmed (20 01 27\*);

5.1.2.12. sortimata ravimid (20 01 98\*);

5.1.2.13. teravad ja torkivad esemed (välja arvatud koodinumbriga 18 01 03 nimetatud jäätmed) (18 01 01);

5.1.2.14. jäätmed, mida peab nakkuse vältimiseks koguma ja kõrvaldama erinõuete kohaselt (18 01 03\*);

5.1.2.15. õlifiltrid (16 01 07\*);

5.1.2.16. akud, patareid (20 01 33\*) ja pliiakud (16 06 01\*);

5.1.2.17. muud mootori-, käigukasti- ja määrdeõlid (13 02);

5.1.2.18. vanarehvid (16 01 03);

5.1.2.19. printerite tahma-, tooneri ja tindikassetid;

5.1.2.20. kasutatud tulekustutid.

5.1.3. koguma ja hoidma elektri-ja elektroonikaseadmete jäätmeid ning vana mööbli (ka taaskasutuseks sobiliku) Töövõtja poolt hangitud pealt kinnises konteineris või jäätmejaama hoones. Ohtlike jäätmete kogumine toimub jäätmejaamas olemasolevasse kinnisesse ohtlike jäätmete konteinerisse.

5.1.4. vältima vastuvõetud jäätmete levimist territooriumist väljapoole ja keskkonnareostust. Kindlakstegemata isikute poolt jäätmejaama aia äärde jäetud jäätmed toimetab Töövõtja esimesel võimalusel jäätmejaama, omal kulul.

5.1.5. **hankima tööjõu ja -vahendid ning konteinerid erinevat liiki jäätmete kogumiseks** omavahendite arvelt, mis tuleb arvestada haldamisteenuse maksumuse hulka.

5.1.5.1. palkama töötaja(d), korraldama töötaja(te) väljaõppe ning ohutusalase instrueerimise, varustama töötaja(d) vormiriietusega ning paigaldamaa töötaja(te) jaoks soojaku;

5.1.5.2. tagama jäätmejaamas piisava arvu konteinerite olemasolu tõrgeteta jäätmete vastuvõtmiseks ning tellima või tühjendama konteinerid õigeaegselt, vältides ületäitumist, teostama laadimis- ja muid vaheladustamise ja äraveoga seotud töid.

Eri liiki ohtlikud jäätmed tuleb koguda eraldi kogumisnõudesse (kemikaalid, õlijäätmed, ravimid, ohtlikke aineid sisaldavad pakendid jms);

5.1.6. tagama elanikkonnalt jäätmete vastuvõtu jäätmejaamas vähemalt neli korda nädalas, sealhulgas ühel puhkepäeval minimaalselt 6 tunni vältel, kokku vähemalt 24 tunni ulatuses nädalas (v.a riiklikel pühadel) alljärgnevalt:

esmaspäeval kella 12.00 kuni 18.00

kolmapäeval kella 12.00 kuni 18.00

reedel kella 12.00 kuni 18.00

laupäeval kella 10.00 kuni 16.00;

kokkuleppel Tellijaga on võimalik lahtioleku aegasid muuta;

5.1.7. tagama, et ettevõtted või isikud, kelle jäätmete veo- ja/või käitlusteenust kasutatakse, omavad vastavat jäätmeluba ja/või ohtlike jäätmete käitluslitsentsi;

5.1.8. tagama jäätmejaama territooriumil liiklus- ja tööohutuse, turvalisuse ning territooriumi ja hoonete korrashoiu (s.h regulaarne puhastamine, rohu niitmine, vajadusel lumest puhastamise ja libedusetõrje), ohutus- ja keskkonnanõuete täimise ning täitma Kadrina valla heakorraeeskirjas kinnistu omanikule kehtivaid nõudeid;

5.1.9. korraldama jäätmejaamas kogutud jäätmekoguste arvepidamise ja aruandluse. Arvestust tuleb pidada vastuvõetud ja jäätmekäitlejatele üle antud jäätmete koguste osas liigiti;

5.1.10. registreerima Kadrina valla elanike poolt jäätmejaama toodud jäätmekogused, jäätmeliigid ja toojad (nimi, kinnistu nimi, jäätmeliik ja toodud kogused) ning hoidma Lepingu täitmise käigus saadud jäätmevaldajate isikuandmeid ja muud teavet konfidentsiaalsena;

5.1.11. esitama punktides 5.1.9 ja 5.1.10 nimetatud aruanded Tellijale aruandeperioodile järgneva kuu 15. kuupäevaks;

5.1.12. paigaldama jäätmejaama värava juurde infotahvli vastuvõetavate jäätmeliikide, lahtiolekuaegade ja Töövõtja kontaktandmetega ning märgistama konteinerid neisse kogutavate jäätmeliikide järgi.

5.1.13. tagama elanikele võimaluse pöörduda jäätmejaama töötaja poole telefoni teel informatsioni saamiseks jäätmejaama lahtioleku aegadel;

5.1.14. nõustama elanikke jäätmejaama toodavate jäätmete üleandmisel ja sorteerimisel;

5.1.15. tegema koostööd tootjavastutusega kaetud jäätmeliikide (pakendijäätmed, elektroonikaromud, akud, patareid) kogumiseks ja käitlemiseks ning pidama läbirääkimisi tootjavastutusorganisatsioonidega;

5.1.16. tagama Tellija ja kolmandate isikute vara säilimise, püsivuse ja rikkumatuse kogu lepinguperioodi jooksul, vastutades tekitatud materiaalse kahju eest täiel määral juhul, kui tekitajat ei ole kindlaks tehtud. Tellija vara antakse üle Töövõtjale üleandmise-vastuvõtmise aktiga ning lepinguperioodi lõppemisel koostab Töövõtja vara üleandmise kohta Tellijale üleandmise-vastuvõtmise akti.

5.1.17. kohustub maksma jäätmejaamas tarbitud elektri eest Kadrina Vallavalitsusele igakuiselt vastavalt elektrinäitude alusel koostatud arvele ning vastutab elektrinäitude õigeaegse esitamise ja arve õigeaegse tasumise eest. Elektriarvestite (mõlemas hoones eraldi arvestid) alg- ja lõppnäidud fikseeritakse vara üleandmise- vastuvõtmise aktis.

5.1.18. kannab jäätmejaama valvamisega seotud kulud ning sõlmib vajadusel vastavasisulised lepingud enda poolt valitud teenuse pakkujaga.

5.1.19. teavitama Tellijat koheselt Lepingu täitmist takistavatest asjaoludest.

**6. Töövõtja õigused**

6.1. Töövõtjal on õigus saada Tööde eest tasu vastavalt Lepingule.

6.2. Lepingu esemeks olevate tööde teostamiseks sõlmida alltöövõtulepinguid teiste ettevõtjatega, jäädes käesolevast Lepingust tulenevate kohustuste täitmise eest Tellija ees ainuvastutajaks;

6.3. teha Tellijale põhjendatud ettepanekuid jäätmejaama töökorralduse muutmiseks;

6.4. keelduda käesolevas Lepingus hõlmamata jäätmeliikide vastuvõtmisest

(nt segaolmejäätmed);

6.5. õigus osutada tasulisi teenuseid (v.a punktis 5.1.2 toodule) vastavuses temale väljastatud jäätmeloaga ja võtta teenustasu tema poolt kehtestatud hinnakirja alusel nende jäätmeliikide vastuvõtul, mille tasuta vastuvõtmine ei ole kohustuslik seadusandlusega reguleeritult või mille taaskasutusse suunamiseks on ta kohustatud maksma teise ettevõtja hinnakirja alusel või mis on põhjendatud jäätmejaamas tehtud kulutusega**.**

Hindade kehtestamise või muutmise kohta tuleb esitada hinnakiri Tellijale kooskõlastamiseks ning hiljemalt 14 päeva enne kehtima hakkamist avaldada hinnakiri Kadrina valla kodulehel, oma veebilehel ja paigaldada hinnakiri jäätmejaamas nähtavale kohale.

**7. Tellija kohustused ja õigused**

**7.1. Tellija kohustub:**

7.1.1. andma üle Töövõtjale üleandmise-vastuvõtmise aktiga Kadrina jäätmejaamas asuv ohtlike jäätmete kogumiskonteiner ja 2 hoonet suurjäätmete kogumiseks, mis on Tellija vara;

7.1.2. tasuma Töövõtjale Lepingus ettenähtud teenuse eest tegelikult alustatud haldamisteenuse alustamise päevast igakuiselt arve esitamise järgselt 15 tööpäeva jooksul;

7.1.3. edastama Töövõtjale viivitamatult kogu teabe, mille Tellija on saanud pärast Lepingu

allkirjastamist ning mis on oluline ja vajalik Töövõtjale lepinguliste kohustuste täitmiseks;

7.1.4. võtma lepingukohaselt teostatud Töö vastu vastavalt hanke alusdokumentides ja Lepingus sätestatule;

7.1.5. teavitama Töövõtjat Lepingu täitmist takistavatest asjaoludest ning tegelema teenuse osutamist takistavate probleemide lahendamisega, kui see on Tellija pädevuses.

**7.2. Tellijal on õigus:**

7.2.1. saada Töövõtjalt igal ajal teavet teenuse osutamise käigu kohta ning kontrollida teenuse

osutamise käiku ja kvaliteeti;

7.2.2. vajaduse korral anda Töövõtjale Lepingu täitmise käigus juhiseid teenuse osutamise kohta;

7.2.3. kehtestada ühelt toojalt vastu võetavate jäätmete piirkogused;

7.2.4. nõuda Töövõtjalt Töö teostamist vastavuses hanke alusdokumentides ja Lepingus sätestatud nõuetega.

**8. Vastutus Lepingu rikkumisel**

8.1. Vastutus töö ja sellega kaasnevate kõrvalmõjude eest keskkonnale kuulub Töövõtjale.

8.2. Töövõtja vastutab tervisekaitse-, keskkonnakaitse- ja tööohutusnõuete ja –eeskirjade ning teiste seadusandlusest tulenevate nõuete täitmise eest tööde teostamisel.

8.3. Tellijal on õigus nõuda ja Töövõtja on kohustatud hüvitama täies mahus tööde mittenõuetekohase teostamise või teostamata jätmise tõttu Tellijale või kolmandale isikule tekitatud kahju.

8.4. Töövõtja kohustub viima mittenõuetekohaselt teostatud töö omal kulul õigusaktide nõuetega vastavusse Tellija poolt määratud tähtajaks.

8.5. Kui Töövõtja jätab Lepingust tulenevad kohustused täitmata või täidab Lepingust tulenevaid kohustusi mittenõuetekohaselt, kohustub Töövõtja Tellija nõudmisel tasuma igakordse rikkumise eest Tellijale leppetrahvi kuni 500 eurot.

8.6. Tellijal on õigus Leping lisaks seaduses ettenähtud alustele igal ajal erakorraliselt üles öelda juhul, kui Töövõtja:

8.6.1. on rikkunud Lepingust tulenevat olulist kohustust, s.o tööd on teostatud puudusega ning puuduse kõrvaldamine ei ole võimalik või see ebaõnnestub või kui Töövõtja õigustamatult keeldub puuduste kõrvaldamisest;

8.6.2. on rikkunud mis tahes muud Lepingust tulenevat olulist kohustust ning ei ole rikkumist kõrvaldanud Tellija poolt antud mõistliku tähtaja jooksul.

8.7. Lepingu ülesütlemisel Tellija poolt punktis 8.6 nimetatud asjaoludel, on Töövõtja kohustatud tasuma Tellijale leppetrahvi 5 % Lepingu kogumaksumusest 15 päeva jooksul arvates vastava teate saamisest.

**9. Lepingu muutmine ja lõpetamine**

9.1. Lepingu tingimusi võib muuta ja täiendada üksnes poolte kirjalikul kokkuleppel ja kooskõlas õigusaktidega.

9.2. Lepingu ühe sätte kehtetus õigusaktidele mittevastavuse tõttu ei mõjuta ülejäänud sätete kehtivust, seaduslikkust või täidetavust. Sellise sätte ilmnemisel rakendavad pooled oma parimad jõupingutused, et asendada vastav säte uue, õigusaktile vastava sättega, mis on sisu poolest kõige sarnasem esialgsele sättele.

9.3. Lepingu ennetähtaegse lõpetamise soovi korral teatab Lepingut lõpetada sooviv Pool sellest teisele Poolele neli kuud ette (välja arvatud Lepingu lõpetamisel Tellija poolt punktis 8.6 ning tasub teisele Poolele leppetrahvi 5 % lõpetatava Lepingu (või selle osa) lõpetamise aasta kogumaksumusest.

9.4. Lepingu võib ennetähtaegselt leppetrahvi kohaldamata lõpetada Poolte kirjalikul kokkuleppel.

**10. Poolte esindajad**

10.1. Tellija volitatud esindajaks on Aarne Laas(tel 52 46 009, e-post Aarne.Laas@kadrina.ee), kes kirjutab alla maksedokumentidele, tööde üleandmise-vastuvõtmise aktidele ja vastutab tellijapoolse järelevalve korraldamise eest.

10.2. Töövõtja esindajaks lepingu täitmisel, sh tööde üleandmisel, on .................... (tel .........., e-post ……………).

**11. Pooltevaheline koostöö ja teadete edastamine**

11.1. Pooltevahelise koostöö vormiks Lepingu täitmisel on peamiselt kirjavahetus.

11.2. Lepinguga seotud teisele Poolele edastatavad teated peavad olema saadetud kirjalikku

taasesitamist võimaldavas vormis – E-posti teel v.a teated, mis on informatiivse iseloomuga ja mille edastamine ei too teisele Poolele kaasa õiguslikke tagajärgi.

11.3. Lepingu täitmisega seonduv informatsioon (sh kontaktisikute muutumine) loetakse teisele Poolele edasiantuks, kui see on samaaegselt saadetud järgmiste isikute E-posti aadressidele või faksile:

11.4. Töövõtjalt Tellijale: Aarne Laas;

11.5. Tellijalt Töövõtjale: (nimi) ........................... ja (E-posti aadress) …………. . Kirjad saadetakse Lepingus märgitud postiaadressil.

**12. Vääramatu jõud**

12.1. Lepingust tulenevate kohustuste mittetäitmist või mittekohast täitmist ei loeta Lepingu rikkumiseks, kui selle põhjuseks olid asjaolud, mida Pooled ei saanud mõjutada, ei võinud ette näha ega ära hoida – vääramatu jõud. Vääramatu jõuna arvestatakse vaid selliseid asjaolusid, mida Pooled kirjalikult vääramatu jõuna aktsepteerivad. Vääramatu jõu olemasolu peab olema tõendatav ning vaatamata ettenägematutele asjaoludele, on Pooled kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohustuse täitmist.

12.2. Pool, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele Poolele.

12.3. Pooled peavad tegema kõik endast oleneva, et vähendada Lepingu täitmisel võimaliku vääramatu jõu tõttu tekkinud viivitust.

**13. Lõppsätted**

13.1. Kõik Lepinguga seotud vaidlused ja lahkarvamused lahendatakse läbirääkimiste teel. Kokkuleppe mittesaavutamisel lahendatakse vaidlused Tartu Maakohtus.

13.2. Leping jõustub digitaalse allakirjutamise hetkest ja kehtib kuni lepinguliste kohustuste täitmiseni poolte poolt.

**14. Poolte andmed**

Kadrina Vallavalitsus …………………………………………

Rakvere tee 14, 45201 Kadrina …………………………………………..

tel 3225600 ……………………………………………

kadrina@kadrina …………………………………………….